Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Juudiriigis jätkuv vägivald nõudis kahe iisraellase elu,
haavata on saanud kümneid.
Põhja-Iisraelis plahvatasid Süüriast tulistatud mürsud.
IDF vastas rünnakuga Süüria armee vastu.
Iraani parlament kiitis heaks eelnõu,
mis toetab suurriikidega sõlmitud tuumalepingu ratifitseerimist.
Täna jätkusid vägivaldsed rünnakud Iisraeli kodanike vastu.
Alates varahommikust toimus mitu pussitamist Ra'ananas,
Holonis ja Netanyas ning Jeruusalemmas,
lisaks rammis sõiduk jalakäijaid.
Kahes Jeruusalemma rünnakus hukkus väideavalt kaks inimest.
See on hirmuriik. See on häbematus.
Nad tulevad juudi rajoonide keskele.
Peaminister Netanyahu ütles Jeruusalemmas Knesseti istungil,
et terrorismi ajendab soov hävitada juudiriik,
mitte pettumus vähese progressi suhtes
diplomaatilisel protsessil palestiinlastega.
Oluline on mõista:
terror ei lähtu frustratsioonist vähese progressiga
diplomaatilistel kõnelustel. Terror ähtub soovist meid hävitada.
See oli terrori motiiviks sionismi algusaegadel
ja see on terrori motiiviks ka täna.
Iisraeli julgeolekuametnike sõnul
keeldub Palestiina juhtkond hetkel koostööst Iisraeliga
kirgede maha rahustamiseks. Kaitseametnike teatel
püütakse kulisside taga jõuda ühise üleskutseni rahule,
kuid palestiinlased pole nõustunud selle algatusega ühinema.
Rahvuslike ja islamiliikumiste esindajad õhutasid Läänekaldal
koos PO presidendi Abbasi partei Fatah'ga Raevupäeva korraldama.
Mitmetes palestiinlaste linnades ja paikades toimus proteste
ning kokkupõrkeid palestiinlaste ja Iisraeli Julgeolekujõudude vahel.
Iisraeli araabia sektor kuulutas täna välja üldstreigi
protestiks nn al-Aqsa mošeed ähvardava ohu vastu
ja palestiinlaste asja toetuseks.
Streik hõlmas kõiki ärivaldkondi ja araablaste haridussüsteemi.
Koos üldstreigiga Iisraeli araabia sektoris
kuulutati streigid välja ka Läänekaldal ja Gazas.
Golani kõrgustikul, Iisraeli pool piiri,
plahvatas täna avaalal kolm mürsku.
Vigastusi ja purustusi ei esinenud.
Iisraeli Kaitsejõud vastasid suurtükitulega,
sihtides kaht Süüria armeerajatist.
IDF esinduse teatel vastutab Süüriast lähtuvate rünnakute eest
ainuüksi Süüria armee
ja IDF ei salli ühtki rünnakukatset Iisraeli suveräänsuse
ja oma kodanike julgeoleku vastu.
Süüria konfliktist -
Keset Venemaa süvenevat sekkumist sõjast räsitud riigis
nimetas EL Venemaa õhurünnakute- kampaaniat Süürias ohtlikuks.
Pärast EL välisministrite kohtumist Luxembourgis
ütles EL välispoliitikajuht Mogherini,
et Venemaa õhurünnakud toetavad pigem Assadi režiimi mässuliste vastu
kui sihivad Islamiriiki,
mis võib Mogherini sõnul 4,5-aastast kodusõda süvendada.
ÜRO andmeil on sõda nõudnud üle 250 000 inimelu.
Esineb muret selle suhtes,
et sõjaline tegevus pole suunatud IS-i
või teiste ÜRO poolt tunnustatud terrorirühmituste vastu,
ja samas pole ka koordineeritud teiste sõjaliste tegijatega regioonis,
mis on iseenesest ohtlik.
Mogherini sõnul on Venemaal siiski oluline roll
poliitilise surve avaldamisel Assadi režiimile,
et kriisile elujõuline lahendus leida.
Roll, mida Venemaa võib mängida
poliitilises protsessis
Assadi režiimile surveavaldamiseks,
saab olema väga oluline.
Praegu istub Assad endiselt Damaskuses
ja terrorirühmitused, eriti IS, võidavad maad nii Süürias kui Iraagis.
Realistlikult võttes ei vii poliitilise protsessi alustamise
ja üleminekuaja lõpetamiseni sama tegevuse jätkamine,
vaid vaja on teistsugust lähenemist.
See tähendab ka režiimi esindajate kaasamist ÜRO kõnelustelauda.
EL välispoliitikajuhi avaldus kõlas
keset president Assadile lojaalse Süüria armee edusamme
koostöös Venemaa õhurünnakutega.
Latakia põhjapoolsetes eeslinnades haaras üks meie üksus taas kontrolli
Jub al-Ahmaris, Kafar Delbeh's, Jourat al-Battikhi orus
ja Rwayset Khandak Jamos. Väed jätkavad pealetungi
ja on taastamas kontrolli Salma küla kagupiiril.
Venemaa alustas õhurünnakuid 30. septembril.
See ehmatas USA juhitud koalitsiooni,
mis nii Süürias kui Iraagis IS-i vastu omi õhurünnakuid korraldab.
Moskva teatel sihitakse üksnes Süürias keelustatud terrorirühmitusi,
eelkõige Islamiriiki.
Pressikonverentsidel väidab Venemaa
et kõik rünnakuobjektid kuuluvad Islamirigiile.
Ometi on enamik rünnakuid toimunud kohtades,
mis kuuluvad teistele opositsioonirühmitustele,
sh neile, keda toetavad araabiariigid, Türgi ja Lääs.
Süüria sõjas on tekkinud ka sektantlik mõõde,
kus šiiitlik Iraan on vastamisi sunniitliku Saudi Araabiaga.
Iraani parlament kiitis heaks eelnõu,
mis toetab suurriikidega juulis sõlmitud tuumalepingu ratifitseerimist.
See on president Rouhani valitsuse võit
lepingu konservatiividest vastaste üle.
Mõned Iraani seadusandjad on olnud vastu
14. juulil rahvusvahelise kogukonnaga sõlmitud tegevusplaanile,
kuid tänahommikune otsus
kaotas lepingu kehtestamise teelt suure takistuse.
Eelnõu ja selle prioriteedid
on kahe fraktsiooni kokkuleppe tulemus.
Rahvasaadikute enamus toetab ettepanekut
ja pole selle vastu ega rahva, ega valitsuse vastu.
Eelnõu nõuab siiski,
et tuumaleppes ettenähtud rahvusvahelised inspektsioonid
Iraani armeerajatistesse
kiidetaks heaks Iraani julgeolekuaparaadi poolt.
See jätab võimaluse lahkarvamusteks.
Leping edastatakse nüüd vaimulikele
lõplikuks heakskiiduks ja ratifitseerimiseks.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri